Komisijos sprendimas
2002 m. gruodžio 16 d.
dėl dekoratyvinių augalų Chamaecyparis, Ligustrum vulgare ir Euphorbia fulgens dauginamosios medžiagos Bendrijos lyginamųjų tyrimų ir bandymų pagal Tarybos direktyvą 98/56/EB tęsimo
(tekstas svarbus EEE)
(2002/982/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos direktyvą 98/56/EB dėl prekybos dekoratyvinių augalų dauginamąja medžiaga [1],
atsižvelgdama į 2001 m. gruodžio 12 d. Komisijos sprendimą 2001/898/EB, nustatantį priemones dėl dekoratyvinių augalų dauginamosios medžiagos Bendrijos lyginamųjų tyrimų ir bandymų pagal Tarybos direktyvą 98/56/EB [2], ypač į jo 2 straipsnį,
kadangi:
(1) Sprendimas 2001/898/EB nustato priemones dėl dekoratyvinių augalų Chamaecyparis, Ligustrum vulgare ir Euphorbia fulgens lyginamųjų tyrimų ir bandymų, kurie turi būti atliekami pagal Direktyvą 98/56/EB 2002-2004 metais.
(2) Bandymai ir tyrimai, vykdyti 2002 m., turėtų būti tęsiami 2003 metais,
NUSPRENDĖ:
Vienintelis straipsnis
Dekoratyvinių augalų Chamaecyparis, Ligustrum vulgare ir Euphorbia fulgens dauginamosios medžiagos Bendrijos lyginamieji tyrimai ir bandymai, pradėti 2002 m., pagal Sprendimą 2002/898/EB tęsiami 2003 metais.
Priimta Briuselyje, 2002 m. gruodžio 16 d.